Šarmantni i duhoviti profesionalni kuhar koji živi u mjestu Drače na poluotoku Pelješcu, Anto Poluta, mnogima se, ubrzo nakon početka nove sezone RTL-ova showa “Ljubav je na selu” prometnuo u favorita. U gledanom projektu kojim kormilari Marijana Batinić, Anto Poluta je i jedini Dalmatinac koji, shodno tome, bez puno muke i truda, “baca baze ka iz rukava”.Poluta je, izvan kamera, vlasnik i šef kuhinje konobe “Dalmatinska kuća“, gdje je poznat po svom crnom rižotu i tjestenini sa škampima, ali i po - raznovrsnim ribljim paštetama, koje su ga proslavile među mladencima! Djeca su mu zbog toga nadjenula nadimak - “čovjek pašteta“. Počeo je kuhati u osnovnoj školi, ali nije upisao kuharsku, nego brodostrojarsku školu.

Baka ga ‘zarazila kuhačom’

Anto Poluta poznat je po svom crnom rižotu i tjestenini

sa škampima, ali i po - raznovrsnim ribljim paštetama,

koje su ga proslavile među mladencima!



No radeći 1990. u Dubrovniku na jednoj jahti, odlučio se prekvalificirati, što je i učinio u Korčuli, te poslije u Zagrebu, gdje je radio deset godina, završio višu školu za kuhara. Otkriva kako mu je ljubav prema kuhači prenijela baka, koja je kuhala na pirevima.Osim “kužinavanjem”, Anto se uspješno bavi i ribarenjem, svira gitaru i pjeva u klapi. Samouk svirač žice je voljenog instrumenta savladao u šestom razredu, a kao srednjoškolac imao je i stalni angažman u jednoj konobi. Od 2005. godine član je klape “Dingač”, u kojoj je na početku pjevao “drugog tenora”, a sad je bas. Premda se često natječe na klapskim festivalima, poput omiškog, bolskog i onog u Blatu na Korčuli, kod Polute nema, ne daj Bože, zajedljivog stava prema konkurenciji. On naprosto obožava klapsko pjevanje i podržava štovatelje tog pjevačkog izričaja, a posebno, kako otkriva, klape “Šufit” i “Subrenum”.Pored tolikih obveza i hobija, pitamo ga, kako se uopće dogodila prijava u show “Ljubav je na selu”?- Zatekao sam se ispred televizije kad su išle najave za prijavu i u tom sam trenu odlučio! Poslao sam poruku i za tri dana su mi se javili. Nazvala me voditeljica Marijana Batinić i rekla: “Hvala Bogu, netko iz Dalmacije!“ - smije se Anto.Ne skriva da mu je bila želja upoznati nekog tko će mu se svidjeti, jer je bio slobodan. Ali je želio, kaže, i izreklamirati svoj kraj.

Važno mi je da sa ženom mogu normalno pričati

Svidjele su mi se Nina i Anita. Ne znam koja mije više po guštu - smije se Poluta



- Volim biti u društvu žena, ali nisam galeb. Sve kandidatkinje emisije “Ljubav je na selu“ doći će kod mene na Pelješac početkom svibnja. Svidjele su mi se dvije, Nina i Anita, ne znam koja mi je više po guštu - smije sePoluta i nastavlja:- Kod žene mi je važno da s njom mogu normalno pričati. Uspješna komunikacija dvoje ljudi je jako bitna. Ako shvatiš da te osoba zamara, od toga nema ništa. Bio sam u vezi s djevojkom iz Zagreba četiri godine, no to je puklo, ona je sad u Kanadi. Hrvatska joj je bila mala - podvlači Anto.Otkriva kako su mu se češće sviđale tamnokose djevojke, ali bilo je i plavuša.- Ma, osvojiti me može i plavokosa djevojka, nema veze i ako je deblja, samo da ima smisao za humor! Sad su mi 43 godine, kriteriji se mijenjaju, i po godinama bi mi više legla žena u tridesetima, nego u dvadesetima...Anto se, ocjenjuju njegovi bližnji, jako dobro snašao na televiziji i nema tremu. Nakon emitiranja prve epizode, doznajemo, za njega je bilo zainteresirano čak četrdeset kandidatkinja.Upitan što mu nedostaje otkad je u showu, Anto kaže:- Dan žena sa Čehinjama! U mom se restoranu za Dan žena svake godine skupi petnaestak Čehinja, peljeških nevjesta. Zaljubile se u momke, prirodu, sunce, more...Dok sam radio u Zagrebu, bio sam uvjeren da se neću vraćati na Pelješac, ali me je opet privukao. Samo da srede put do Ploča, to je jedini nedostatak na Pelješcu...Meni osobno samo treba nježnost, ljubav i pažnja. Nije mi potrebna žena kuharica, ali bi volio da mi vodi financije...Anto se prisjetio i anegdote koju je doživio u Pragu. Na hotelskoj recepciji Čehinja ga je zamijenila za Aleca Baldwina!

jelena hendić